b'\n_START_ARTICLE_\nPutatara\n_START_PARAGRAPH_\nPutatara on uusiseelantilainen merikotilon kuoresta ja puusta valmistettu trumpettisoitin. Soitin kuuluu aerofonien soitinluokkaan. Putataraa on k\xc3\xa4ytetty signaalisoittimena Uudessa Seelannissa jo satoja vuosia. Vieraat soittivat trumpetilla \xc3\xa4\xc3\xa4nimerkin, josta heid\xc3\xa4t tunnistettiin. Suurin osa putataroista on valmistettu charonia lampas rubicunda -kotilon kuoresta. Erilaiset kotilotrumpetit ovat yleisi\xc3\xa4 Tyynenmeren alueella, mutta putataran puinen suukappale erottaa sen useimmista muista. Perinteen mukaan uskotaan, ett\xc3\xa4 kotilon kuori ja puu tuovat yhteen Tanen ja Tangaroan, maan ja meriolentojen jumalat.'